Spil Dansk

Zenobia i Varde
2018-09-11 08:00 - 17:00 (Europe/Copenhagen) | Stålværket, Vestervold 11, Varde, 6800, Danmark
Zenobia er veletablerede fortolkere af den danske sang-, salme- og visetradition. De tre kvinder, alle oprindeligt fra området nær Egtved i Jylland, har spillet hundredvis af koncerter siden 2007. Trioens koncerter er musikalske oplevelser, bundet sammen af fortællinger om sangene, refleksioner om at leve et liv i nutiden med et soundtrack af gamle ord og toner, og om balancen mellem fornyelse og bevarelse.
Fra ung til voksen
Zenobia blev til i sommeren 2007. Anledningen var en eksamenskoncert på musikkonservatoriets folkemusiklinje, hvor gruppens harmonikaspiller Mette Kathrine Jensen Stærk afsluttede sin uddannelse. Den danske sangskat har de tre kvinder med hjemmefra. De har fra starten suppleret hinandens musikalske særkender fornemt, og har over det forgangne årti skabt en fælles tilgang til musikken og ordene, der har været med på deres rejse fra ung til voksen.
Danish Music Award til årets folk-sanger
Trioen har solgt over 10.000 eksemplarer af deres første tre plader. De tre plader rummer sange fra den danske højskoletradition, fra vores fælles folkemusikarv og fra vores salmebøger, men har også alle haft nykomponeret musik i den tradition. Med den seneste udgivelse “Blot en Ild” (GO’ Danish Folk Music, 2017), har trioen ført bevægelsen igennem, og udsendt en plade med nye melodier og tekster, som både publikum og anmeldere har taget meget flot imod. Trioens jubilæumsår, 2017, blev rundet af med at sangerinden Louise Støjberg i marts 2018 modtog en Danish Music Award som ‘Årets Folk Sanger 2017’, for sit arbejde med Zenobia og ‘en særlig fin kontakt til publikum og sin evne til både at være poetisk …og rå, når det skal være’.
Oplev Zenobia live
Publikum kan glæde sig til en engagerende fortælling om tre musikere, der er rundet af den danske sangs ord og toner, og som nu selv væver deres liv og musik ind og ud af traditionen. Trioen er forrygende til at skabe et intenst musikalsk rum mellem sig selv og publikum, og de formår at gøre deres optrædener både nærværende og underholdende.
FAKTA
Sangerinden Louise Støjberg er uddannet på det Rytmiske Musikkonservatorium i København. Hun underviser i sang på MGKsyd i Kolding, og optræder udover med Zenobia, også med bl.a. duoen Louise Støjberg/Martin Rauff.
Harmonikaspilleren Mette Kathrine Jensen Stærk er uddannet på folkemusiklinjen på Det Fynske Musikkonservatorium, rigsspillemand og en erfaren foredragsholder. Ud over Zenobia, spiller Mette med duoen ‘Jensen og Bugge’, der fra tid til anden udvides med Morten Alfred Høirup eller amerikanske Dwight Lamb.
Pianist Charlotte Støjberg er cand. mag i musikvidenskab fra Aalborg Universitet. Udover sit virke i Zenobia er hun organist ved Rødding Frimenighed og er akkompagnatør ved diverse korworkshops.
Zenobia har været nomineret til 2 Danish Music Awards; for debutalbummet ‘Midnat’ i 2008 og til årets traditionspris i 2013

Zenobia i Nr. Bjert Kirke
2018-09-11 08:00 - 17:00 | Nr. Bjert kirke, Sletteskovvej 2, Kolding, 6000

Spil dansk Cafekoncert.
2018-09-11 19:00 - 20:00 | Herlev Musikskole, Herlev Bygade 30, Herlev, 2730
Herlev musikskole afholder Cafekoncert. Her vil eleverne i musikskolen spille og synge sange og kompositioner af danske komponister og sangskrivere. Der vil både være solist- og korindslag.

FLYGT
2018-09-26 20:00 - 21:30, 2018-09-27 20:00 - 21:30 | Thy Teater, Frederiksgade 5, Thisted, 7700, Danmark
Cellisten Hanna Englund, klarinettisten Marie Bessesen (klarinettist) akkompagnerer sangeren Cille Buch i forestillingen FLUGT på Thy Teater.

Spil Dansk Café på Musikskolen 1/11 kl. 19
2018-10-01 19:00 - 21:00 | kulturarkaden, Sydhavnsvej 6, Vordingborg, 4760, Danmark
Vores dygtige elever optræder i Salen i KulturArkaden med danske sange og melodier

MODERNE MANDAG – Jonas Olsson
2018-10-01 19:30 - 21:30 | Metronomen, Godthåbsvej 33, Frederiksberg, 2000, Danmark
1. oktober 1928
Den 19-årige Gunnar Berg får ansættelse som liftboy på Turisthotellet i København – i dag Hotel Alexandra
1. oktober 1943
Gunnar Berg deltager aktivt i de danske jøders flugt til Sverige – og komponerer sine første musikeksperimenter
1. oktober 2018
Den svenske pianist Jonas Olsson spiller Gunnar Bergs store klaverværk Gaffky’s 1-10 (1958-1959)
Jonas Olsson er allerede en klaverlegende på den internationale ny-musik-scene, hvor han med den største selvfølge og en formidabel teknik lader sig udfordre af vor tids mest krævende klaverværker. I 2015 skabte han furore, da han spillede alle Boulez’ klaversonater på KLANG–Copenhagen Avantgarde Music Festival, og det gjorde han også i foråret 2017, da han på MODERNE MANDAG satte fokus på den musikalske avantgarde i Danmark og i Paris i 1950’erne med Olivier Messiaens Quatre études de rythme, Pierre Boulez’s Première Sonate, Karlheinz Stockhausens Klavierstücke I-IV og klaverværker af Gunnar Berg.
Mandag 1. oktober – på 90 års dagen for den 19-årige Gunnar Bergs tilbagevenden til Danmark efter 4 år i Schweiz og et år i Paris, og på 75-års dagen for de danske jøders flugt til Sverige – gør Jonas Olsson det, som ingen har vovet i mere end 50 år, nemlig at give sig i kast med en samlet opførelse af Gunnar Bergs store klaverværk Gaffky’s. Det begyndte som musikalske visitkort, men under nomadeårene på danske højskoler i årene 1958-1959 arbejdede Berg videre på dem, og Gaffky’s blev til et af de betydeligste bidrag til dansk klavermusik i anden halvdel af det tyvende århundrede. Hver af de 10 satser består af 10 små dele, som første gang blev spillet samlet af Béatrice Berg i Roskilde i 1964. ”At 100 stykker, der er så asketiske og hinanden så lig i stilistisk og klanglig henseende, alligevel formår at holde koncentrationen usvækket gennem to timer, er intet mindre end et særsyn. En mesters værk”, skrev Jan Maegaard i sin anmeldelse af koncerten i Roskilde i Politiken.

Bruno og Sigvard i Sydpolen
2018-10-02 19:00 - 21:00 | Sydpolen, parkvej 109(kælderen), Næstved, 4700
Bruno og Sigvard underholder med spillemandsmusik, sang og harmonikaspil

LIVET ER EN GÅDE – LØSNINGEN STÅR PÅ BAGSIDEN
2018-10-08 20:00 - 22:00 | Thy Teater, Frederiksgade 5, Thisted, 7700, Danmark
Pianisten Hans Dueholm spiller livemusik i forestillingen LIVET ER EN GÅDE – LØSNINGEN STÅ PÅ BAGSIDEN på Thy Teater.

LIVET ER EN GÅDE - LØSNINGEN STÅ PÅ BAGSIDEN
2018-10-09 20:00 - 22:00 | Thy Teater, Frederiksgade 5, Thisted, 7700, Danmark

Elevatorfører + Vilde Græs på Studenterhuset
2018-10-09 21:00 - 23:30 | Studenterhuset Aalborg, Gammeltorv 10, Aalborg, 9100, Danmark
Denne aften byder på dobbeltkoncert med to af landets stærkeste syrerockbands.
Det er dansksproget rock af den flippede slags og begge bands er album-aktuelle, så kig forbi til en mindeværdig aften med Elevatorfører og Vilde Græs.
Det dansksprogede syrerockorkester Elevatorfører balancerer deres udtryk mellem den vilde jambaserede rockmusik fra 60’erne og 70’erne og de ørehængerkvaliteter, man forbinder med mere pop-orienterede sange.
Vilde Græs er Spids Nøgenhat-guitaristen Morten Arons nyeste projekt. Bandet spiller upoleret, tilbagelænet dansksproget country syrerock med det ene ben solidt placeret i en høstak på bøhlandet og det andet ben i storbyen.

SPIL DANSK – Laura Illeborg & Mikkel Grue
2018-10-10 08:00 - 17:00 | katholt – Tapdrupvej 128, 8800 Viborg, Tapdrupvej 128, Viborg, 8800
Velkommen til hjemmekoncert med Laura Illeborg & Mikkel Grue ved Familien Henriksen i Tapdrup.

Laura Illeborg er datter af kvindekampsgenerationen, musikken udspringer af det nære og vedkommende. Teksterne kan være selvransagende, som hos Tove Ditlevsen eller spillende med sproget som hos Halfdan Rasmusen.
Den nordiske tone præger mange af hendes sange, men kærligheden til amerikanske sangskrivere, som Jackson Brown, Rickie Lee Jones og Ryan Adams er tydelig.
Kombinationen af enkel popmusik og underfundige tekster er det du møder når du lytter til Laura Illeborg og det passer fint ind i familien Henriksens lidt ødegårdsagtige stemning, her er der ro, fred og varme og ikke mindst fællesskab. Og så er det på Dansk på Spil Dansk dagen 2018.
Koncerten afholdes på Kattholt, som er Familiens Henriksens hjem, cafe, designbutik og kulturhus i Tapdrup uden for Viborg. Der er åbent fra 19.00 hvor man kan købe drikkevarer og se huset Kattholt.
Fri entré men billet nødvendig.
Koncert er arrangeret af Kulturselskabet, Kattholt og Viborg Bibliotekerne.

Elevatorfører + Vilde Græs på Atlas
2018-10-10 20:00 - 23:00 | Atlas, Vester Allé 15, Aarhus, 8000C, Danmark

RAPOLITICS BESØGER SKANDERBORG UNGDOMSSKOLE
2018-10-11 10:00 - 14:00 | Skanderborg Ungdomsskole, Højvangen 6, Skanderborg, 8660, Danmark
10. klasse på Ungdomsskolen deltager i en workshop, hvor de lærer at rappe med udgangspunkt i temaet “Claim din kulturarv”.
Til spørgsmålet om, hvilket aftryk Rapolitics håber projektet vil sætte, svarer Aya Lee: “Jeg håber, at vores workshops giver unge blod på tanden i forhold til at udtrykke sig og fortælle om eget liv gennem tekst og musik, at de opdager at politik og demokrati ikke kun er noget, der foregår på Christiansborg, men at de også kan være politisk engagerede og deltagende gennem musikken. Og så håber jeg, at de på workshoppen eksperimenterer og prøver sig selv af på nye måder, så de får øje på egne potentialer.”

Syng med – af hjertets lyst
2018-10-12 08:00 - 17:00 | Mariagerfjord Gymnasium, Amerikavej, Hobro, 9500
Hjerteforeningen og LOF Mariagerfjord inviterer til syng sammen arrangement for alle interesserede borgere i Mariagerfjord – med fokus på den danske sangskat og de fortællinger der knytter sig hertil. I arrangementet vil der knytte sig en musikquiz (organiseret i små grupper), og vi vil servere kaffe/the og hjemmebag, så den sociale dimension også vil være i fokus.
Samtidig vil vi bruge dagen til at styrke vores samarbejde i lokalområdet, således af vi indbyder andre foreninger til at være medudbydere.
Kaffe og hjemmebag: 25. kr.

RÆVEJAGTEN
2018-10-18 14:30 - 15:30, 2018-10-18 16:00 - 17:00 | Thy Teater, Frederiksgade 5, Thisted, 7700, Danmark
Musikerne Niclas Knudsen og Morten Nørby spiller og synger for børn i forestillingen RÆVEJAGTEN på Thy Teater.

Musik Banko Spil Dansk
2018-10-19 19:30 - 22:00 | Hotel Hornbækhus, Skovvej 7, Hornbæk, 3100
Kom til Musik banko som i anledning af oktobers “Spil Dansk uge” er med Danske hits.
Kim Larsen, Lukas Graham, Nik og Jay, Sanne, Anne og Lis er nogle af de kunstnere vi skal høre.
Kom og syng med og spil banko med os.
Lukas og Lukas er vores værter denne aften hvor drinksene er kolde, kaffen varm og bankopladerne klar.
Vi spiller musikbanko hvor tallet på pladen er skiftet ud med musiknumre.
Vi spiller 1 række, 2 rækker og pladen fuld. Der er premier på spil. Så kom og vær med, medbring din nabo,onkel, din bedstemor og barnebarnet og syng med på de dejlige hits.
Det koster 50 kr for at deltage og er inklusiv 2 plader, flere plader kan købes for 10 kr per styk.
Vi glæder os til at se dig
For at book en stol til bingo så mail til info@hornbaekhus.com eller ring og tilmeld dig på 49700169
Vi glæder os til at se og høre dig.

Koncert med Juncker Duo
2018-10-19 20:00 - 23:00 | Rejsestalden Jægerspris Slot, Hovedgaden 29A, Jægerspris, 3630, Danmark
I Danmarks mindste kulturhus Rejsestalden i Jægerspris får vi besøg af sangskriveren, sangeren og musikeren Juncker. Musik mellem Fjordene er vært ved endnu en intimkoncert.
Fornem den gode stemning på vores Youtube-kanal.
Besøg vores blog.

Børne- og familiekoncert
2018-10-21 14:00 - 17:00 | Spillestedet Generator, Kastengevej 3, Ringkøbing, 6950
Børnene elsker alle de populære sange fra Åh Abe, og når Mek Pek går på scenen sammen med Onkel Tot, blir’ alle sangene fyret af med højt humør. Mek Pek er utrolig charmerende og kommer helt ud over scenekanten. Han synger, spiller gulvbas & trompet og sørger for, at stemningen er helt i top fra start til slut.
Her er et musikalsk børneshow, hvor Mek har taget sin søn Anton med på trimmer og Onkel Tot (Mads Fogt fra Habbasutterne) med på guitar og kor. Alle børn kan glæde sig til et musikalsk og humoristisk show, som er bygget op over sangene fra Åh Abe-pladerne og Mek Peks egne cd’er. Det hele krydres med “løgnhistorier” fra Mek Pek’s egen barndom og sjove anekdoter.

Spil dansk - fra Højskolesangbogen
2018-10-22 08:00 - 17:00 | Vejle Idrætshøjskole, Ørnebjergvej 28, Vejle, 7100
I anledning af Spil Dansk Ugen inviterer Vejle Idrætshøjskole til fællessang. Højskolens musiklærer, Mille Sigsgaard, præsenterer nogle af sangene fra højskolesangbogen. Desuden er der en forhåndspremiere på højskolens nye sang og en ny melodi til en gammel højskolesang. Arrangementet starter med en kop kaffe og lidt godt til ganen og sluttes med at synge sammen. Tilmelding nødvendig på https://www.vih.dk/event/spil-dansk

workshop - Rapolitics
2018-10-23 09:00 - 13:00 | kerteminde 10. klasseCenter, LindøAlléen 51, Munkebo, 5330
Rudbæk og MC Ske har takket ja til en Rapolitics workshop tirsdag den 23. okt., kl. 09 – 13 på Kerteminde 10. klasse (Lindøallen 51, 5330 Munkebo

Furesø Musikskole & Copenhagen Phil
2018-10-23 19:00 - 20:30 | Farum Arena, Stavnsholtvej 41, Farum, 3520, Danmark
Copenhagen Phil – hele Sjællands Symfoniorkester spiller koncert i Farum Arena sammen med elever fra Furesø Musikskole og 250 børnkorsangere fra kommunens skoler.
Konferencier: Henrik Engelbrecht
Voksne 50kr børn under 18 år gratis.
Køb billet HER

12 koncerter i 12 byer på 12 timer
2018-10-24 07:00 - 19:00 | Forskellige lokaliteter i Herning Kommune – Tjek hjemmesiden, forskellige, Herning, 7400, Danmark
På denne dag skriver DMF-Herning historie, ved at arrangere 12 koncerter på 12 timer på 12 lokaliteter, i Herning kommune. Det sker som optakt til Spil Dansk ugen.
Musikken
Henrik Volf med band står for den rytmiske del af koncerterne, mens den unge strygekvartet “Les quatre gents” fra Herning Musikskole, står for den klassiske del. Koncerterne, der varer 20 minutter, afsluttes med en fusion mellem klassisk og rock. Musikken starter kl. 07:00 og slutter kl. 19:00. Koncerterne afvikles fra en stor lastbil, som køres til 12 forskellige steder i kommunen, med en times interval.
Projektet
Det er et kæmpe projekt DMF-Herning har søsat, både i forhold til logistik, men også i forhold til budgettet på 68.000 kr. Foruden lokalafdelingen selv, bidrager EGE-fonden, Gramex fonden, Herning Kommune og Herning Musikskole økonomisk til denne event. Alle koncerter afvikles i Spil Dansk ånden, og finder sted på lokaliteter, hvor der ikke normalt afvikles koncerter.

Sangaften i Thorsager Kirke
2018-10-24 08:00 - 17:00 | Thorsager Kirke, Kirkevej 9A, Rønde, 8410
Sang under hvælvingerne i det runde kirkehus på bakken.
En times tid med sange og salmer. Sangaftenen ledes af organist Tove Barrett og sognepræst Jørgen Gleerup. Thorsager Kirkes Børne- og Ungdomskor medvirker. Vi slutter med våbenhuskaffe.

Mirja Klippel / Randers
2018-10-24 20:00 - 22:00 | Turbinen, Svend Dalsgaards Plads, 1, Randers C., 8900, Danmark
PRISBELØNNET FINSK SINGER-SONGWRITER
– giver koncert i Turbinens Lounge —
Mirja Klippel har støt opbygget sig et navn på den internationale sangskriverscene. Med en EP og en Danish Music Award Folk i kategorien Årets Sangskriver (2016) bag sig, er hun nu klar med sit første fuldlængde album, River of Silver, som hun tager med under armen til Spil Dansk Ugen.
Sangskriveren Mirja Klippel gør sig indenfor melodiøse og poetiske sange, der bæres frem af et dæmpet og nærværende udtryk. Musikken sættes i scene af hendes insisterende vokal og akustiske guitar, som understøttes og bakkes op af hendes faste musikalske samarbejdspartner, Alex Jønssons vokal og elektriske guitar. Og live er musikken en helt særlig og intim oplevelse, hvor man løftes og fanges ind af de atmosfæriske lydbilleder og dragende sange.
Med River of Silver har Mirja Klippel skabt et album, der med udspring i det nære og personlige trækker linjer, ikke bare til den omliggende verdens sociale uretfærdighed og snærende bånd, men også til håbet om en bedre fremtid. Som hun selv siger: ”Jeg skriver sange for at få verden til at give mening. Om mennesker, deres følelser og handlinger… og konsekvenser. Min egen historie og fremtid.”
Mirja Klippel har de seneste år turneret intensivt i ind- og udland, og optrådt i alt fra stuer i Østjylland, til trækirker i Finland og etablerede festivaller i bl.a. Grønland. I 2019 tager hun på en større turné, der – udover Danmark – bl.a. bringer hende til Tyskland, Finland og Rusland.
“Jeg er begyndt af forvente mig intet mindre end det ypperste fra de to og endnu engang blev hverken jeg – eller publikum – skuffet” – Artist in the Spotlight
https://www.mirjaklippel.com
https://www.facebook.com/mirjaklippel

Zenobia på Fermaten
2018-10-24 20:00 - 23:00 | Fermaten, Smallegade 4, Herning, 7400, Danmark

Silkeborg Synger Morgensang
2018-10-25 09:00 - 10:00 | kedelhuset, Papirfabrikken 72, Silkeborg, 8600, Danmark
Morgensangen i Kedelhuset den sidste torsdag i måneden fortsætter i oktober, og er altså 25. kl. 9.00-10.00.
Det er 5.år i træk der kaldes til morgensang og siden efteråret 2015 hvor man flyttede til Kedelhuset mødes mindst 200 mennesker i sangens fællesskab.
Man synger fortrinsvis gamle og nye danske kendte samt mindre kendte sange fra Højskolesangbogen og lærer et par nye sange hver gang. I oktober står repertoiret primært i efterårets tegn. Det varer ca. 1 time og der sluttes af for dem der har lyst med kaffe & brød.
Morgensangen er for alle uanset om man tror man kan synge eller ej.
Sangene akkompagneres af Marianne Hougaard (klaver), Freddy Dencker (kontrabas) & Steffen Juul Hansen (klarinet).

Sangglad i børnehaverne Hesselholt og Himmelblå
2018-10-25 10:00 - 14:00 | Hesselholt, Rugmarken 3-5, Arden, 9510
Sangkonsulent Signe Højmark besøger børnene i børnehaverne Hesselholt og Himmelblå i Arden.

Generationer i sang.
2018-10-25 10:30 - 11:00 | Spjald Pleje- og Aktivitetscenter
Indskolingsbørn fra Spjald skole laver koncert på Spjald Pleje – og Aktivitetscenter. Generationer mødes i børnesang, efterårssang og med gode danske sange.
